Arduino töötuba algajatele – neljapäeval 31. augustil
Kuna eelmistel kordadel olid algajate töötoad väga populaarsed ja huvilisi rohkem kui ära mahtus, siis kordame taas :)!
Arduino on mikrokontroller, mida on võimalik ise programmeerida ning ühendada erinevate andurite ja elektroonikakomponentidega. Arduino võimaldab lihtsalt luua väikeseid roboteid, süntesaatoreid, alarme või hoopis midagi muud iseäralikku. Arduino on pälvinud suurt tähelepanu prototüüpimise ja hobi-elektroonikute maailmas.
Kas sul on huvi Arduino platvormi vastu ning soovid teha oma esimesed sammud? Sellisel juhul on see töötuba mõeldud just sulle!
Töötuba kestab 2 tundi ja selle käigus paneme kokku mõned lihtsad elektroonikaskeemid ning programmeerime need tööle. Koolitust viib läbi elektroonika- ja tarkvarainsener Jüri Bogatkin.
Plaanis on:
• Digitaalsed väljundid LED’ide vilgutamise näitel
• Valgusfroori programmeerimise ülesanne
• Serial ühenduse tundma õppimine
• Digitaalne sisend nupu lugemise näitel
• Nupu lugemine ja LED’i manipuleerimine
Pärast töötuba on sul ettekujutus:
• Mis on Arduino mikrokontroller ja kuidas seda kasutada
• Kuidas koostada ja tööle panna mõned lihtsad elektriskeemid
• Kust leida vajalikku infot ja näiteid edaspidiseks õppimiseks.
Töökohtade arv on piiratud!
Osalustasu on 15€.
Töötuppa tuleb kaasa võtta enda sülearvuti.
Töötoa toimumiskoht:
TTÜ Energeetikamaja, NRG-korpus, 3 korrus, ruum 323
Ehitajate tee 5
Tallinn
Toimumisaeg
Neljapäev, 31/08/2017
18:00 - 20:00
Registreerumine
Registreerimine antud töötuppa pole veel alanud
Arduino töötuba algajatele – neljapäeval 13. juulil Hertzi ja Marconi seadmete replikad muuseumisse » »